**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՄԱՆՈՐԻ ԵՎ ՍՈՒՐԲ ԾՆՆԴՅԱՆ ՏՈՆԵՐԻ ԱՌԹԻՎ**

**31.12.2019թ.**

**Հարգելի´ հայրենակիցներ.  
 Սիրելի´ թալինցիներ.**

Շնորհավորում եմ բոլորիս Ամանորի և Սուրբ Ծննդյան տոների կապակցությամբ:  
 Հաշված ժամեր անց պատմություն կդառնա 2019 թվականը, ճանապարհ բացելով գալիք Նոր Տարվա՝ 2020 թվականի համար:   
 Անցնող տարում համայնքապետարանի և ՀՀ կառավարության համագործակցությամբ  
իրականացվեց համայնքի սոցիալ-տնտեսական զարգացմանն ուղղված սուբվենցիոն ծրագրեր, որի արդյունքում անցկացվեց արտաքին լուսավորության ցանց , բարեկարգվեց և ասֆալտապատվեց մի շարք, փողոցներ, իրականացվեց շինվերանորոգման ծրագրեր, կատարվեց աշխատանքներ <<Կանաչ Թալին>> ծրագրի շրջանակներում: Այսoր էլ մեր նպատակն է հավելյալ ներդրումների ներգրավումն ու մեր ռեսուրսների արդյունավետ օգտագործումը մեր համայնքի ու պետության զարգացման գործում:  
 Դիմավորենք միասին 2020 թվականի Ամանորն ու Սուրբ Ծնունդը ապրելով և արարելով, համախմբված, նոր տրամաբանությամբ և բովանդակությամբ:  
 Սիրելի´ համաքաղաքացիներ, ավանդական այս պահին մտովի ձեր հետ եմ, բոլորիդ կողքին, բոլորիդ օջախներում, Հայոց պետական սահմանները պաշտպանող աննկուն զինվորի կողքին՝ ցանկանում եմ Ամանորի ջերմագին շնորհավորանքներն ու լավագույն բարեմաղթանքները հղել ձեզ:  
Միմիայն ձեր աջակցությամբ ու համագործակցությամբ հասարակական ու տնտեսական ակտիվ աշխատանքով կարող ենք Թալին համայնքը դարձնել ոչ միայն **«**Մաքուր**»** այլև բարեկարգ ու բարեկեցիկ, համոզված, որ մեր բնօրրանը մենք ենք կառուցում, ու կառուցում ենք ճիշտ հիմքով:  
 Թող 2020 թվականը դառնա համասփյուռ հայության, Թալինի ու թալինցու համար  
ամենալուսավոր տարիներից մեկը: Իսկ մեր պարտքն է լինել էլ ավելի աշխատասեր ու հոգատար միմյանց նկատմամբ, պահպանենք մեր ազգային ինքնության հենասյունները՝ մշակույթը, կրթությունը, հոգևոր և ընտանեկան արժեքները, ազգային ու պատմական ժառանգությունը, մեր բնությունը, մեր համայնքն ու մեր երկիր Հայաստանը:  
 Սիրելի´ հայրենակիցներ, կրկին շնորհավորում եմ բոլորիս Ամանորի և Սուրբ Ծննդյան տոների առթիվ: Մաղթում եմ՝ բարի տարի 2020 թվական, իսկ համասփյուռ  
հայությանը՝ Հայաստան-Արցախ Սփյուռք եռամիասնության անխախտ համագործակցության և տնտեսական վերելքի 2020 թվական:  
 Միասին նշենք Ամանորն ու Սուրբ Ծնունդը նորովի, ավանդական կարգով ու սիրով, քաղաքական նպատակների միասնական կենսագործմամբ: Թող Նոր Տարին դառնա  
բերքաշատ, առողջ ապրելակերպի, ընտանիքների բնակարանամուտի, գիտատեխնիկական ներդրումների տարի: Եվ թող միշտ խաղաղության հաղթադրոշը ծածանվի Հայաստանի Հանրապետության երկնակամարում:

Շնորհավո´ր Ամանոր և Սո´ւրբ Ծնունդ:

**Լավագույն ցանկություններով  
 Թալին համայնքի ղեկավար՝ Սարգիս Արամյան**